Rally Rokiškis
„Rally Rokiškis“ – Lietuvos automobilių ralio čempionato etapas, pirmą kartą surengtas 2017 m. rugpjūčio 4-5 d. Rokiškio savivaldybės teritorijoje. Ralį organizuoja VŠĮ Automotoprojektai. Tarp 2017 ir 2021 m., pagal rėmėją ralis vadinosi „Samsonas Rally Rokiškis“, nuo 2022 m. – „CBet Rally Rokiškis“. 2017 m. tai buvo įskaitinis Lietuvos automobilių ralio čempionato IV etapas bei FIA Baltic Rally Trophy IV etapas. Šis ralis turėjo 12 greičio ruožų, kurių bendras ilgis siekė 133,44 km. Vyraujanti danga – žvyras, asfaltas. 2022 m. raliui trejuose etapuose buvo paaukštinti tramplynai, tam tikslui buvo panaudota 216 tonų žvyro. Ralio ilgis - 151.83 km, jį sudarė 18 etapų.